CELEX: 32014R0186
Language: da
Date: 2014-02-26 00:00:00
Title: Kommissionens forordning (EU) nr. 186/2014 af 26. februar 2014 om ændring af forordning (EU) nr. 823/2012 for så vidt angår udløbsdatoerne for godkendelse af aktivstofferne ethoxysulfuron, oxadiargyl og warfarin  EØS-relevant tekst

27.2.2014   
            
            
               DA
            
            
               Den Europæiske Unions Tidende
            
            
               L 57/22
            
         
      KOMMISSIONENS FORORDNING (EU) Nr. 186/2014
   af 26. februar 2014
   om ændring af forordning (EU) nr. 823/2012 for så vidt angår udløbsdatoerne for godkendelse af aktivstofferne ethoxysulfuron, oxadiargyl og warfarin
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (1), særlig artikel 17, stk. 2, og
   ud fra følgende betragtninger:
   
               (1)
            
            
               Ved Kommissionens forordning (EU) nr. 823/2012 (2) blev godkendelsesperioden for aktivstofferne ethoxysulfuron, oxadiargyl og warfarin, som fastsat i Kommissionens gennemførelsesafgørelse (EU) nr. 540/2011 (3), forlænget til 31. juli 2016 for at gøre det muligt for ansøgerne at give det varsel på tre år, der kræves i henhold til artikel 15, stk. 1, i forordning (EF) nr. 1107/2009.
            
         
               (2)
            
            
               Der blev inden for varslet på tre år ikke indgivet nogen ansøgninger om fornyelse af godkendelsen af aktivstofferne ethoxysulfuron, oxadiargyl og warfarin.
            
         
               (3)
            
            
               Da der ikke blev indgivet sådanne ansøgninger, bør udløbsdatoen fastsættes til den tidligst mulige dato efter den oprindelige udløbsdato, der var gældende før vedtagelsen af forordning (EU) nr. 823/2012.
            
         
               (4)
            
            
               Forordning (EU) nr. 823/2012 bør derfor ændres.
            
         
               (5)
            
            
               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE FORORDNING:
   Artikel 1
   Ændringer af forordning (EU) nr. 823/2012
   I artikel 1 i forordning (EU) nr. 823/2012 foretages følgende ændringer:
   
               a)
            
            
               Nr. 1) affattes således:
               
                           »1)
                        
                        
                           31. juli 2016 for følgende aktivstoffer: ethofumesat (rækkenr. 29), imazamox (rækkenr. 41), oxasulfuron (rækkenr. 42), foramsulfuron (rækkenr. 44), cyazofamid (rækkenr. 46), linuron (rækkenr. 51), pendimethalin (rækkenr. 53), trifloxystrobin (rækkenr. 59), carfentrazonethyl (rækkenr. 60), mesotrion (rækkenr. 61), fenamidon (rækkenr. 62) og isoxaflutol (rækkenr. 63)«.
                        
                     
         
               b)
            
            
               Følgende tilføjes som nr. 4):
               
                           »4)
                        
                        
                           31. marts 2014 for følgende aktivstoffer: ethoxysulfuron (rækkenr. 43), oxadiargyl (rækkenr. 45) og warfarin (rækkenr. 120).«
                        
                     
         Artikel 2
   Ikrafttrædelse
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 26. februar 2014.
      
         
            På Kommissionens vegne
         
         José Manuel BARROSO
         
         
            Formand
         
      
   
   
      (1)  EUT L 309 af 24.11.2009, s. 1.
   
      (2)  Kommissionens forordning (EU) nr. 823/2012 af 14. september 2012 om fravigelse af gennemførelsesforordning (EU) nr. 540/2011 for så vidt angår udløbsdatoerne for godkendelse af aktivstofferne 2,4-DB, benzoesyre, beta-cyfluthrin, carfentrazonethyl, Coniothyrium minitans, stamme CON/M/91-08 (DSM 9660), cyazofamid, cyfluthrin, deltamethrin, dimethenamid-p, ethofumesat, ethoxysulfuron, fenamidon, flazasulfuron, flufenacet, flurtamon, foramsulfuron, fosthiazat, imazamox, iodosulfuron, iprodion, isoxaflutol, linuron, maleinhydrazid, mecoprop, mecoprop-P, mesosulfuron, mesotrion, oxadiargyl, oxasulfuron, pendimethalin, picoxystrobin, propiconazol, propineb, propoxycarbazon, propyzamid, pyraclostrobin, silthiofam, trifloxystrobin, warfarin og zoxamid (EUT L 250 af 15.9.2012, s. 13).
   
      (3)  Kommissionens gennemførelsesforordning (EU) nr. 540/2011 af 25. maj 2011 om gennemførelse af Europa-Parlamentets og Rådets forordning (EF) nr. 1107/2009 for så vidt angår listen over godkendte aktivstoffer (EUT L 153 af 11.6.2011, s. 1).